CELEX: C2007/140/44
Language: el
Date: 2007-06-23 00:00:00
Title: Υπόθεση T-103/07: Προσφυγή της 2ας Απριλίου 2007 — Fratex Indústria e Comércio, Lda. κατά ΓΕΕΑ — USA Track & Field (TRACK & FIELD USA)

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/25
            
         Προσφυγή της 2ας Απριλίου 2007 — Fratex Indústria e Comércio, Lda. κατά ΓΕΕΑ — USA Track & Field (TRACK & FIELD USA)
   (Υπόθεση T-103/07)
   (2007/C 140/44)
   Γλώσσα του δικογράφου της προσφυγής: η πορτογαλική
   Διάδικοι
   
      Προσφεύγουσα: Fratex Indústria e Comércio, Lda. (São Paulo, Βραζιλία) (εκπρόσωπος: B. Braga da Cruz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: USA Track & Field, Inc.
   
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του ΓΕΕΑ της 18ης Ιανουαρίου 2007 (υπόθεση αριθ. R 1061/2005-4),
            
         
               —
            
            
               να διατάξει το ΓΕΕΑ να αρνηθεί την καταχώριση του κοινοτικού σήματος υπ' αριθ. 168088, για προϊόντα της κλάσεως 25,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: USA Track & Field, Inc.
   
      Σήμα προς καταχώριση: Μικτό σήμα USA TRACK & FIELD
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν δικαίωμα επί σήματος ή σημείου: TRACK & FIELD
   
      Απόφαση του τμήματος ανακοπών: Δέχθηκε την ανακοπή
   
      Απόφαση του τμήματος προσφυγών: Έγινε δεκτή η προσφυγή που άσκησε η USA Track & Field, Inc.
   
      Προβαλλόμενοι ισχυρισμοί: Η προσφεύγουσα θεωρεί ότι η προσβαλλόμενη απόφαση συνιστά παράβαση των διατάξεων του άρθρου 8, παράγραφος 1, στοιχείο γ', του κανονισμού 40/94 (1), καθότι υπάρχει κίνδυνος συγχύσεως για τους καταναλωτές, ενόψει της ενδεχόμενης συνύπαρξης στην αγορά των επίδικων σημείων, δεδομένου ότι αμφότερα συμπίπτουν ως προς την έκφραση TRACK & FIELD. Συγκεκριμένα, τα προϊόντα τα οποία προσδιορίζουν τα επίδικα σήματα είναι όμοια και, ακόμη και αν δεν υφίσταται καθ' αυτός κίνδυνος συγχύσεως, θα υφίσταται πάντοτε κίνδυνος συσχέτισης, ο οποίος περιλαμβάνεται στον κίνδυνο συγχύσεως, σύμφωνα με το άρθρο 8, παράγραφος 1, στοιχείο β', in fine, του προαναφερθέντος κανονισμού.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, της 14ης Ιανουαρίου 1994, σ. 1)